FI Euroopan unionin virallinen lehti L 181/27

KOMISSION ASETUS (EU) 2015/1101,

annettu 8 päivänä heinäkuuta 2015,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse difenokonatsolin, fluopikolidin, fluopyramin, isopyratsaamin ja pendimetaliinin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan,

sekä katsoo seuraavaa:

(1) Pendimetaliinin jäämien enimmäismäärät vahvistettiin asetuksen (EY) N:o 396/2005 liitteessä II. Difenokonatsolin, fluopikolidin, fluopyramin ja isopyratsaamin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa.

(2) Difenokonatsoli-tehoainetta sisältävän kasvinsuojeluaineen käyttöä lehtisalaatteihin, vuonankaaliin, siloendiiveihin, sinappikaaliin ja basilikaan koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Fluopikolidin osalta tällainen hakemus tehtiin sen käytöstä valkosipuleihin ja salottisipuleihin. Fluopyramin osalta tällainen hakemus tehtiin sen käytöstä aprikooseihin, persikoihin, luumuihin, vadelmiin ja vatukoihin, koodinumeroon 0154000 kuuluviin muihin pieniin hedelmiin ja marjoihin, koodinumeroon 0213000 kuuluviin muihin juureksiin ja juurimukuloihin, munakoisoihin, siloendiiveihin, pinaatteihin, salaattisikuriin, tarhapapuihin (silvityt), herneisiin (silpimättömät), pellavansiemeniin, unikonsiemeniin, sinapinsiemeniin, ruistankionsiemeniin, yrttiuutejuomiin (kuivatut, juuret), humalaan, mausteisiin (juuret tai juurakot) ja juurisikuriin. Isopyratsaamin osalta tällainen hakemus tehtiin sen käytöstä tomaatteihin, munakoisoihin ja Cucurbitaceae-heimon vihanneksiin. Pendimetaliinin osalta tällainen hakemus tehtiin sen käytöstä porkkanoihin, mukulasellereihin, piparjuureen, palsternakkoihin, juuripersiljoihin, kaurajuuriin, lanttuihin, nauriisiin, mausteena käytettyihin juuriin ja juurakkoihin ja juurisikuriin.

(4) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(5) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit, tarkasteli etenkin kuluttajille ja tapauksen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (2). Se toimitti lausunnot komissiolle ja jäsenvaltioille sekä julkisti ne.

(6) Elintarviketurvallisuusviranomainen totesi perustelluissa lausunnoissaan, että toimitetut tiedot fluopyramin käytöstä aprikooseissa ja juurisikurissa eivät ole riittäviä uusien jäämien enimmäismäärien vahvistamiseksi. Difenokonatsolin käyttö lehtisalaateissa ja sinappikaalissa ei asiaan liittyvän perustellun lausunnon perusteella edellytä voimassa olevien jäämien enimmäismäärien muuttamista. Siltä osin kuin on kyse pendimetaliinin käytöstä mausteena käytetyissä juurissa ja juurakoissa, arvioiva jäsenvaltio vahvisti, ettei sille ole sallittu käyttötarkoituksia mainituissa kasveissa. Sen vuoksi nykyiset jäämien enimmäismäärät olisi jätettävä ennalleen.

(7) Fluopikolidin osalta elintarviketurvallisuusviranomainen arvioi hakemuksen jäämien enimmäismäärän vahvistamiseksi sipuleille EU:ssa esiintyneiden käyttötarkoitusten pohjalta ja antoi perustellun lausunnon ehdotetusta jäämien enimmäismäärästä (3). Vaikka se suositteli, että kyseiselle viljelykasville komission asetuksella (EU) N:o 520/2011 (4) tasolle 1 mg/kg asetetut jäämien Codex-enimmäismäärät (CXL) säilytetään ennallaan, se vahvisti, että sipulien osalta tasolle 0,3 mg/kg asetettu jäämien enimmäismäärä olisi ollut asianmukainen, jos perustana olisi käytetty yksinomaan hyvää maatalouskäytäntöä unionissa. Jäämien enimmäismäärien ekstrapoloinnista annettujen voimassa olevien EU:n ohjeiden mukaisesti on aiheellista vahvistaa kyseiseksi jäämien enimmäismääräksi 0,3 mg/kg valkosipulien ja salottisipulien osalta.

(8) Fluopyramin osalta hakija täsmensi, että persikoita koskeva hyvä maatalouskäytäntö koskee sekä pohjoista että eteläistä EU:ta. Lisäksi se antoi lisätietoja, joissa esitellään koeasetelma ja vadelmia ja vatukoita koskeva hyvä maatalouskäytäntö. Tätä silmällä pitäen on aiheellista vahvistaa jäämien enimmäismäärät tasolle 1,5 mg/kg persikoiden ja 3 mg/kg vadelmien ja vatukoiden osalta.

(9) Kaikista muista hakemuksista elintarviketurvallisuusviranomainen päätteli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien ja tuotteiden suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä.

(10) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(11) Sen vuoksi asetusta (EY) N:o 396/2005 olisi muutettava.

(12) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä heinäkuuta 2015. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla verkosta: http://www.efsa.europa.eu:

Reasoned opinion on the modification of the existing MRLs for difenoconazole in lettuce and other salad plants including Brassicaceae and in basil (mint). EFSA Journal 2014; 12(10):3882. [26 pp.].

Reasoned opinion on the modification of the existing MRLs for fluopyram in various crops. EFSA Journal 2014;12(12):3947 [33 pp.].

Reasoned opinion on the modification of the existing MRLs for isopyrazam in various crops. EFSA Journal 2015; 13(1):3994. [25 pp.].

Reasoned opinion on the modification of the existing MRLs for pendimethalin in various crops. EFSA Journal 2014; 12(4):3620. [32 pp.].

(3) Reasoned opinion on the modification of the existing MRLs for fluopicolide in radishes, onions, kale and potatoes. EFSA Journal 2012; 10(2):2581. [39 pp.].

(4) Komission asetus (EU) N:o 520/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse benalaksyylin, boskalidin, buprofetsiinin, karbofuraanin, karbosulfaanin, sypermetriinin, fluopikolidin, heksitiatsoksin, indoksakarbin, metaflumitsonin, metoksifenosidin, parakvatin, prokloratsin, spirodiklofeenin, protiokonatsolin ja tsoksamidin jäämien enimmäismääristä tietyissä tuotteissa tai niiden pinnalla (EUVL L 140, 27.5.2011, s. 2).